Grégorios Palamas

Grégorios Palamas alebo Gregor Palama alebo Gregor Palamas (* 1296, Konštantínopol - † 14. november 1359, Solún) bol grécky (byzantský) mních, solúnsky metropolita, významný svätý a mystik Pravoslávnej cirkvi. Bol jedným z najvýznamnejších a najvýraznejších predstaviteľov hesychazmu.

Životopis 
Narodil sa v Konštantínopole v aristokratickej rodine. Ako 20-ročný odišiel na Svätý vrch Atos, no v roku 1340 ho opustil. V roku 1347 sa stal solúnskym biskupom.

Kanonizácia a pamiatka 
Grégorios Palamas bol kanonizovaný 9 rokov po svojej smrti (v roku 1368) patriarchom Filoteom. Jeho pamiatku si pravoslávna cirkev pripomína dvakrát: v Druhú nedeľu Veľkého pôstu, a to z dôvodu jeho víťazstva nad herézou v cirkvi (analogicky k víťazstvu ortodoxie nad ikonoklazmom v Prvú nedeľu Veľkého pôstu) a druhýkrát v deň jeho smrti, 14. novembra. Aj niektoré východné katolícke cirkvi ho uctievajú ako svätého.

Literatúra

Externé odkazy 
 Grégorios Palamas na www.orthodoxia.cz
 Vasiľ Tučapec: Svätý Gregor Palamas a nepretržitá modlitba v živote súčasného človeka 

Pravoslávni svätci
Kresťanskí mystici
Biskupi
Pravoslávni teológovia
Narodenia v 1296
Úmrtia v 1359
Byzantské osobnosti z Konštantínopola